NK Metalac Osijek

**Nogometni klub Metalac Osijek** osnovan je 1948. godine. Desetljećima je klub kao dodatak svomu imenu imao i ime glavnoga sponzora Osječke ljevaonice željeza i tvornice strojeva (OLT-a; OLT je akronim od staroga naziva tvornice "Osječka livnica tuča"), a bio je dijelom sportskoga društva "Metalac OLT". 

## Klupske boje
Klupska boja je narančasta i crna.

## Klupska povijest
Metalac se nikad nije natjecao u najvišem rangu natjecanja. Među povijesne uspjehe zasigurno spada 6. mjesto u Međurepubličko-pokrajinskoj ligi (grupa sjever) (tadašnji treći stupanj natjecanja u SFRJ) u sezoni 1990./91. čime je klub zauzeo 59. mjesto u Jugoslaviji, odnosno bio 13. hrvatski klub. 

Nažalost, Hrvatski nogometni savez teško je oštetio klub u sezoni 1992. ne uvrstivši ga u Prvu ligu mada je u ligu uvršten Varteks koji je, također, bio 6. u Međurepubličko-pokrajinskoj ligi (ali u grupi zapad) i Istra iz Pule koja se natjecala u Hrvatskoj ligi - zapad. 

Raskid sa sponzorom uslijedio je tijekom stečaja OLT-a po završetku sezone 1996./97. kad je klubu prijetilo i gašenje, a završetkom sezone na posljednjem mjestu u 2. HNL klub postaje trećeligaš. 

Tada klub preuzima sadašnja uprava na čelu s predsjednikom Borom Ivkovićem, te klub prve godine dobiva ime Metalac HVIDRA Sjenjak. Od tada pa do ponovnoga ulaska u Drugu ligu - Sjever 2001. godine klub niže trećeligaške uspjehe, ali pod nesretnim okolnostima ne uspijeva i ranije ući u Drugu ligu. Prva 3.3 kola u sezoni 2000./01. Metalac se natječe pod imenom Osijek-Koteks, ali neposredno pred završetak lige vraća svoje pravo ime - Metalac. Nominalno najveći uspjeh ostvario je Metalac u sezoni 2005./06. osvojivši treće mjesto u Drugoj ligi. 

Od sezone 2011./12. se natječe u Međužupanijskoj ligi Osijek- Vinkovci.

## Poznati bivši igrači i treneri
* Nenad Bjelica (završio karijeru)
* Mario Galinović (završio karijeru)
* Ivan Grnja (završio karijeru)
* Mathias Chago ( trenutačno -  NK Lokomotiva Zagreb)

## Povijesni plasmani
* 1989./90. 1. mjesto u Hrvatskoj ligi - "istok" (4. stupanj natjecanja u SFRJ)
* 1990./91. 6. mjesto u Međurepubličko-pokrajinskoj ligi - "sjever" (3. stupanj natjecanja u SFRJ)
* 1991./92. bez plasmana u 2. HNL - "istok" (natjecanje nije održano zbog rata)
* 1992./93. 12. mjesto u 2. HNL - "sjever"
* 1993./94. 9. mjesto u 2. HNL - "sjever"
* 1994./95. 11. mjesto u 2. HNL - "sjever"
* 1995./96. 11. mjesto u 2. HNL - "sjever"
* 1996./97. 16. mjesto u 2. HNL - "sjever"
* 1997./98. 2. mjesto u 3. HNL - "istok", podgrupa "sjever"
* 1998./99. 2. mjesto u 3. HNL - "istok"
* 1999./00. 3. mjesto u 3. HNL - "istok"
* 2000./01. 1. mjesto u 3. HNL - "istok"
* 2001./02. 4. mjesto u 2. HNL - "sjever"
* 2002./03. 7. mjesto u 2. HNL - "sjever" (1. mjesto u Ligi za ostanak)
* 2003./04. 6. mjesto u 2. HNL - "sjever"
* 2004./05. 5. mjesto u 2. HNL - "sjever"
* 2005./06. 3. mjesto u 2. HNL - "sjever"
* 2006./07. 15. mjesto u 3. HNL - "istok"
* 2007./08. 8. mjesto u 4. HNL - "istok"
* 2008./09. 12. mjesto u 4. HNL - "istok"
* 2009./10. 7. mjesto u 4. HNL - "istok"
* 2010./11. 12. mjesto u 4. HNL - "istok"
* 2011./12. 7. mjesto u Međužupanijskom ligi Osijek - Vinkovci 
* 2012./13. 7. mjesto u Međužupanijskom ligi Osijek - Vinkovci 
* 2013./14. 9. mjesto u Međužupanijskom ligi Osijek - Vinkovci
* 2014./15. 3. mjesto u 4. HNL - "istok"
* 2015./16. ?. mjesto u 4. HNL - "istok"

## Izvori
* Tablica 4.HNL - Istok 

## Vanjske veze
* O "ispunjavanju" kriterijâ za licence
* O ogorčenosti slavonskih klubova odlukama HNS-a 
* All-time tablica Druge jugoslavenske lige s Metalčevim rezultatima
* Sezona 2003/04.
* Sezona 2004/05.
* Sezona 2005/06.
* Sezona 2006/07.